ادفوی

ادفوی (685ھ/1286ء – 748ھ/1347ء) کمال الدین جعفر بن ثعلب ادفوی، مؤرخ ، ادیب اور شافعی فقیہ تھے۔
 پیدائش و تعلیم 
ادفوی کی پیدائش ادفو (صعید مصر) میں شعبان 685ھ/1286ء کو ہوئی۔ ابتدائی تعلیم قوص میں حاصل کی، جو اُس وقت صعید مصر کا سب سے بڑا علمی مرکز تھا اور قاہرہ سمیت دیگر اسلامی مراکزِ علم کی ہمسر سمجھا جاتا تھا۔ بعد ازاں وہ قاہرہ منتقل ہوئے اور وہاں مدرسہ صالحیہ (جو ملک الصالح نجم الدین ایوب نے قائم کی تھی) میں بڑے بڑے علما سے تعلیم حاصل کی۔ اُس وقت قاہرہ مشرق و مغرب کے علما کی علمی قیادت کا مرکز تھا۔
 شیوخ 
ان کے اساتذہ میں نمایاں ہیں:
 ابو حیان اثیر بن یوسف الغرناطی
 تاج الدین الدشناوی
 احمد بن محمد القرطبی
 سراج الدین الارمنتی
 شہاب الدین علی الإسنائی
 شمس الدین بن القماح
 بدر الدین بن جماعہ
 علاء الدین الباجی
اور دیگر علما
 تصنیفات 
ادفوی نے کئی علمی و ادبی کتابیں تصنیف کیں، جن میں نمایاں ہیں:
 فرائد الفوائد ومقاصد القواعد: علم الفرائض (علمِ میراث) پر۔
 البدر السافر عن أنس المسافر: حاجی خلیفہ نے کشف الظنون میں ذکر کیا۔ اس کے نسخے ویانا، واتیکان، استانبول (مکتبہ فاتح) اور دبئی (مکتبہ الماجد) میں محفوظ ہیں۔ جزو اول اور دوم محقق ڈاکٹر محمد فتحی محمد فوزی نے شائع کیے۔
 الإمتاع في أحكام السماع: غناء اور آلات موسیقی کی شرعی حیثیت (جواز و حرمت) پر کتاب۔ اس کا خلاصہ ابو حامد المقدسی نے تشنیف الأسماع کے نام سے کیا۔ نسخے دار الكتب المصرية اور مکتبہ الازہر میں محفوظ ہیں۔
 الطالع السعيد الجامع أسماء نجباء الصعيد: ان کی آخری تالیف، جس میں اپنی دیگر تصنیفات کا بھی ذکر کیا۔
 المقامة اللبانية
 الموفى بمعرفة أهل التصوف والصوفی
 أشعار الإدفوی (الغرر المأثورة والدرر المنظومة المشهورة)
 كشف القناع
 وفات 
ادفوی نے زندگی کا زیادہ تر حصہ قاہرہ میں گزارا اور مدرسہ صالحیہ ہی کو اپنی قیام گاہ بنایا۔ حج سے واپسی کے بعد 748ھ/1347ء میں قاہرہ میں انتقال فرمایا۔

 حوالہ جات 

زمرہ:748ھ کی وفیات
زمرہ:مصری مؤرخین
زمرہ:مصری ماہرین لسانیات
زمرہ:مصری فقہاء
زمرہ:آٹھویں صدی ہجری کے مسلم علماء
زمرہ:مصری شعراء
زمرہ:قاہرہ کی شخصیات
زمرہ:ویکی ڈیٹا والے صفحات
زمرہ:کارہائے نمایاں ویکی ڈیٹا سے ماخوذ
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع خاصیت P103
زمرہ:صفحات مع استعمال P20 خاصیت
زمرہ:قاہرہ میں وفات پانے والی شخصیات
زمرہ:1347ء کی وفیات
زمرہ:صفحات مع استعمال P19 خاصیت
زمرہ:صفحات مع ویکی ڈیٹا حوالہ جات
زمرہ:1286ء کی پیدائشیں
زمرہ:سابقہ شرف دہندہ ویکی ڈیٹا سے ماخوذ
زمرہ:685ھ کی پیدائشیں